CELEX: 32017R1203
Language: sl
Date: 2017-07-05 00:00:00
Title: Uredba Komisije (EU) 2017/1203 z dne 5. julija 2017 o spremembi Direktive 2002/46/ES Evropskega parlamenta in Sveta ter Uredbe (ES) št. 1925/2006 Evropskega parlamenta in Sveta v zvezi z organskim silicijem (monometilsilanetriolom) in kalcijevimi fosforil oligosaharidi (POs-Ca®), dodanimi živilom in uporabljenimi pri proizvodnji prehranskih dopolnil (Besedilo velja za EGP. )

6.7.2017   
            
            
               SL
            
            
               Uradni list Evropske unije
            
            
               L 173/9
            
         UREDBA KOMISIJE (EU) 2017/1203
   z dne 5. julija 2017
   o spremembi Direktive 2002/46/ES Evropskega parlamenta in Sveta ter Uredbe (ES) št. 1925/2006 Evropskega parlamenta in Sveta v zvezi z organskim silicijem (monometilsilanetriolom) in kalcijevimi fosforil oligosaharidi (POs-Ca®), dodanimi živilom in uporabljenimi pri proizvodnji prehranskih dopolnil
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (1) in zlasti člena 4(5) Direktive,
   ob upoštevanju Uredbe (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (2) ter zlasti člena 3(3) Uredbe,
   ob upoštevanju naslednjega:
   
               (1)
            
            
               Priloga II k Direktivi 2002/46/ES določa seznam vitaminskih in mineralnih snovi, ki se lahko uporabljajo pri proizvodnji prehranskih dopolnil.
            
         
               (2)
            
            
               V skladu s členom 14 Direktive 2002/46/ES je treba predpise o vitaminih in mineralih v prehranskih dopolnilih, ki lahko vplivajo na javno zdravje, sprejeti po posvetovanju z Evropsko agencijo za varnost hrane (v nadaljnjem besedilu: Agencija).
            
         
               (3)
            
            
               V Prilogi II k Uredbi (ES) št. 1925/2006 je določen seznam vitaminov in mineralov ter njihove oblike, ki se lahko dodajo živilom.
            
         
               (4)
            
            
               V skladu s členom 3(3) Uredbe (ES) št. 1925/2006 je treba spremembe seznama iz Priloge II k navedeni uredbi sprejeti ob upoštevanju mnenja Agencije.
            
         
               (5)
            
            
               Po zahtevku za vključitev organskega silicija kot vira silicija na seznam iz Priloge II k Direktivi 2002/46/ES je Agencija 9. marca 2016 sprejela znanstveno mnenje o varnosti organskega silicija (monometilsilanetriola; MMST) kot nove živilske sestavine za uporabo kot vira silicija v prehranskih dopolnilih in o biološki razpoložljivosti ortosilicijeve kisline iz vira (3).
            
         
               (6)
            
            
               Iz navedenega mnenja sledi, da je uporaba organskega silicija (monometilsilanetriola) kot vira silicija v prehranskih dopolnilih varna, če so izpolnjeni določeni pogoji.
            
         
               (7)
            
            
               Ob upoštevanju ugodnega mnenja Agencije bi bilo treba organski silicij (monometilsilanetriol) vključiti na seznam iz Priloge II k Direktivi 2002/46/ES.
            
         
               (8)
            
            
               Po zahtevku za vključitev kalcijevih fosforil oligosaharidov (POs-Ca®) kot vira kalcija na seznam iz Priloge II k Direktivi 2002/46/ES in na seznam iz Priloge II k Uredbi (ES) št. 1925/2006 je Agencija 26. aprila 2016 sprejela znanstveno mnenje o varnosti kalcijevih fosforil oligosaharidov (POs-Ca®) kot vira kalcija, dodanega za prehranske namene v živila, prehranska dopolnila in živila za posebne zdravstvene namene (4).
            
         
               (9)
            
            
               Iz navedenega mnenja sledi, da sta dodajanje kalcijevih fosforil oligosaharidov (POs-Ca®) v živila in njihova uporaba v prehranskih dopolnilih kot vira kalcija varna, če so izpolnjeni določeni pogoji.
            
         
               (10)
            
            
               Ob upoštevanju ugodnega mnenja Agencije bi bilo treba kalcijeve fosforil oligosaharide (POs-Ca®) vključiti na seznam iz Priloge II k Direktivi 2002/46/ES in na seznam iz Priloge II k Uredbi (ES) št. 1925/2006.
            
         
               (11)
            
            
               Posvetovanje z zainteresiranimi stranmi je bilo izvedeno prek svetovalne skupine za prehranjevalno verigo ter zdravje živali in rastlin in izražene pripombe so se upoštevale.
            
         
               (12)
            
            
               Direktivo 2002/46/ES in Uredbo (ES) št. 1925/2006 bi zato bilo treba ustrezno spremeniti.
            
         
               (13)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Direktivi 2002/46/ES se spremeni v skladu s Prilogo k tej uredbi.
   Člen 2
   Priloga II k Uredbi (ES) št. 1925/2006 se spremeni v skladu s Prilogo k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. julija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 183, 12.7.2002, str. 51.
   
      (2)  UL L 404, 30.12.2006, str. 26.
   
      (3)  EFSA Journal 2016;14(4):4436.
   
      (4)  EFSA Journal 2016;14(6):4488.
   
      PRILOGA
      
                  1.
               
               
                  Točka B Priloge II k Direktivi 2002/46/ES se spremeni:
               
            
                  (a)
               
               
                  Za vnosom za „silicijevo kislino“ se vstavi naslednji vnos:
                  „organski silicij (monometilsilanetriol)“;
               
            
                  (b)
               
               
                  Za vnosom za „kalcijev sulfat“ se vstavi naslednji vnos:
                  „kalcijevi fosforil oligosaharidi“.
               
            
                  2.
               
               
                  V točki 2 Priloge II k Uredbi (ES) št. 1925/2006 se za vnosom za „kalcijev sulfat“ vstavi naslednji vnos:
                  „kalcijevi fosforil oligosaharidi“.